Den Vest-Sjællandske Avis, 1830-02-13
Vor Hemisphæres sydlige Republiker have endnu ikke realiseret alle de Fordele, for hvilke de saa længe have kjæmpet. Dog haabe vi, at den Dag er ikke fiern, da Fredens og indvortes Roligheds Gienoprettelse, under varige RegieringsSystemmer, der betrygge Borgernes Friehed og fremme deres Held, vil krone deres langvarige og ivrige Bestræbelser for en uafhængig Regieringsform med det ønskede Udfald, saa at vi kunne hilse dem som venskabelige Rivaler i Alt hvad der er i Sandhed Stort og Hæderligt. Den Jnvasion, der nyelig skeete i Mexico, og den Virkning, som samme havde paa Republikens indenlandske Politik, maae yttre en afgiørende Jndflydelse paa det store Anliggende: den sydamerikanske Emancipation. Vi see borgerlig Tvedragts onde Aand i hiin Republik tæmmet og maaskee for bestandig qvalt af Kierlighed til Uafhængighed. Er det sandt, som det aabenbart synes at være, at Uafhængighedsaanden er den herskende, og at en Stemning, der svarer til denne, ogsaa i de andre Stater giør sig gieldende som saare mægtig, saa kan denne opoffrende hengivenhed for Frihedens Sag ikke blive uden særegen Virkning paa Moderlandets Raadslutninger. - At Spanien vil antage en fredelig Politik i Henseende til sine forrige Colonier, en Begivenhed, trøstelig for Menneskeheden, og til Velsignelse for Verden, det har man skiellig Grund til at haabe. Jeg holder det for en hellig Pligt, at giøre opmærksom paa, hvor nødvendigt det er, at der skeer en Forbedring i den Deel af vor Statsforfatning, der angaaer Præsidentens og Vicepræsidentens Valg. Vort Regierings-System blev af dem, der grundlagde det, betragtet som et Forsøg, og de vare derfor stedse betænkte paa Midler til at raade Bod paa dets Mangler. Folket tilkommer den Ret, at vælge sin første Embedsmand; i intetsomhelst Tilfælde kan hans Valg giøres ugyldigt, hverken ved Mellemkomst af Valgcollegier eller ved et under visse Omstændigheder Repræsentanternes Huus betroet Regentskab. Erfaring har lært, at jo større Agenternes Tal var til Udførelse af Nationens Villie, desto større blev Faren, at see dennes Ønsker skuffede. Nogle af hine Agenter ere maaskee troeløse; men alle kunne feile. Der er det, saafremt Nationen paa en passende Maade kan udtale sig, bedre for den, naar den selv kundgiør sin Villie. – Antallet paa Aspiranterne til Præsidentskabet, og de mangfoldige Jnterresser, som kunne have Jndflydelse paa deres Fordringer, give kun liden Grund til den Forudsætning, at Valget vil bestemmes strax i Begyndelsen; og i dette Tilfælde maae Valget beroe paa Repræsentanternes Huus, hvor øiensynlige Folkets Villie ikke stedse bekræftes, og, om dette end er Tilfældet, ikke tages Hensyn til. Efter den Skik, statviis at samle Stemmer, maae et Valg fuldbyrdes ved 24 Stemmer; men ofte kan det hænde sig, at en af disse modvirkes ved et eneste Jndividuum. Ære og Embeder ere til den lykkelige Candidats Tieneste; gientagne KugleVoteringer kunne aabenbart vise, at et eneste Jndivid har Afgiørelsen i sin Haand. Turde det ikke komme til et Forsøg at nævne hans Belønning, men indrømmet, at Repræsentanternes Retsindighed modstaaer de mægtige Bevæggrunde, hvoraf han bestormes, saa er Folkevillien endnu stedse underkastet den Fare, at miskiendes. En kan tage feil af Ubekiendtskab med sine Constituenters Ønske; en Anden ved den Overbeviisning, at det er hans Pligt, at følge sin egen Dom om Candidaterne; endelig kan, om end alle Repræsentanterne ere af urokkelig retskaffen Tænkemaade og nøie underrettede om deres Constituenters Ønsker, formedelst den herskende Maade at vælge, en Præsident ofte blive valgt, ved en Minoritet, skeer dette, saa kan man fornuftigviis vente, at Majoriteten vil holde det for magt paaliggende, at raade Bod paa denne indskrænkende Virkning af dens Jnstitutioner. Men om et saadant Brud paa den første Grundsætning i vort System, at Majoriteten skal regiere, just ikke skulde have saadanne onde Følger, saa er det alligevel vist, at en af Majoriteten valgt Præsident ikke kan nyde den fornødne Tiltroe, for med Held at fuldbyrde sine Pligter, (Fortsættes.)